*ՆԱԽԱԳԻԾ*

**ՀԱՅԱUՏԱՆԻ ՀԱՆՐԱՊԵՏՈՒԹՅԱՆ**

**OՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՀԱՐԿԱՅԻՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱUԻՆ**

**Հոդված 1.** Հայաստանի Հանրապետության 2016 թվականի հոկտեմբերի 4-ի հարկային օրենսգրքի (այսուհետ՝ Օրենսգիրք) 204-րդ հոդվածը լրացնել հետևյալ բովանդակությամբ 6-րդ մասով.

«6. Մակերևութային ջրերի օգտագործումից հետո հեռացվող ջրային ռեսուրսների կրկնակի (երկրորդային) ջրօգտագործման տալու և այդ նպատակով ջրահեռացման համակարգ տեղադրելու դեպքում մակերևութային ջրային ռեսուրսից ջրառ իրականացնողի համար որպես բնօգտագործման վճարի դրույքաչափ կիրառվում է սույն հոդվածի 1-ին և 2-րդ մասերով սահմանված դրույքաչափերի և 0.5 գործակցի արտադրյալը:»:

**Հոդված 2.** Օրենսգրքի 205-րդ հոդվածը լրացնել հետևյալ բովանդակությամբ 7-րդ մասով.

«7. Ստորերկրյա քաղցրահամ և թերմալ ջրերի օգտագործումից (արդյունահանումից) հետո հեռացվող ջրային ռեսուրսների կրկնակի (երկրորդային) ջրօգտագործման տալու և այդ նպատակով ջրահեռացման համակարգ տեղադրելու դեպքում ստորերկրյա (խորքային ոչ ճնշումային ու ճնշումային` արտեզյան և ամենամյա վերականգնվող) քաղցրահամ և թերմալ ջրային ռեսուրսներ արդյունահանողի համար որպես բնօգտագործման վճարի դրույքաչափ կիրառվում է սույն հոդվածի 1-3-րդ մասերով սահմանված դրույքաչափերի և 0.5 գործակցի արտադրյալը:»:

**Հոդված 3.** Սույն oրենքն ուժի մեջ է մտնում 2021 թվականի հունվարի 1-ից: